1995R3069 — FI — 19.06.1997 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

NEUVOSTON ASETUS (EY) N:o 3069/95,

annettu 21 päivänä joulukuuta 1995,

Luoteis-Atlantin kalastusjärjestön (NAFO) sääntelyalueella toimiviin yhteisön kalastusaluksiin sovellettavasta Euroopan yhteisön tarkkailijoita koskevasta ohjelmasta







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen ( 1 ), ottaa huomioon Euroopan parlamentin lausunnon ( 2 ), sekä katsoo, että sekä katsoo, että neuvosto hyväksyi Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen asetuksella (ETY) N:o 3179/78 ( 3 ) ja se tuli voimaan 1 päivänä tammikuuta 1979, NAFOn yleissopimuksella perustettu Luoteis-Atlantin kalastusjärjestö (NAFO) on hyväksynyt keskinäisen tarkastusja valvontaohjelman, jonka neuvosto hyväksyi asetuksessa (ETY) N:o 1956/88 ( 4 ), NAFO on hyväksynyt kaudeksi 1993-1995 tarkkailijoita koskevan kokeiluohjelman, joka on pantu täytäntöön yhteisössä asetuksella (ETY) N:o 3928/92 ( 5 ), valvonnan ja täytäntöönpanon parantamiseksi NAFOn sääntelyalueella ja nykyisen keskinäisen tarkastus- ja valvontaohjelman täydentämiseksi yhteisö on Kanadan kanssa tehdyn kalastusta koskevan sopimuksen mukaisesti sopinut yhteisön tarkkailijoiden sijoittamisesta yhteisön kalastusaluksille, jotka harjoittavat kalastustoimintaa mainitulla NAFOn sääntelyalueella, NAFOn kalastuskomissio on 15 päivänä syyskuuta 1995 hyväksynyt ehdotuksen yleisen tarkkailuohjelman käyttöön ottamisesta, NAFOn yleissopimuksen XI artiklan mukaisesti ehdotus tulee, jos sitä ei vastusteta, sopimuspuolia sitovaksi toimenpiteeksi 15 päivästä marraskuuta 1995, yhteisö voi hyväksyä ohjelman, on aiheellista säännellä tarkkailijoita koskevaa ohjelmaa yhdellä asetuksella ja sen vuoksi kumota asetus (ETY) N:o 3928/92, ja olisi säädettävä yksityiskohtaisten sääntöjen antamisesta tämän hankkeen täytäntöön panemiseksi, ON ANTANUT TÄMÄN ASETUKSEN:







1 artikla

Euroopan komissio nimeää yhteisön tarkkailijat kaikille yhteisön aluksille, jotka harjoittavat kalastustoimintaa tai ovat aloittamassa kalastustoiminnan harjoittamisen NAFOn sääntelyalueella, sanotun kuitenkaan rajoittamatta asetuksen (ETY) N:o 1956/88 2 artiklan 2 kohdan soveltamista. Asianmukaisesti nimettyjen tarkkailijoiden on pysyttävä niillä kalastusaluksilla, joihin heidät on sijoitettu, kunnes heidän tilalleen osoitetaan toiset tarkkailijat.

Ylivoimaista estettä lukuun ottamatta kalastusalukset, joilla ei ole tarkkailijaa, eivät saa aloittaa tai jatkaa kalastusta NAFOn sääntelyalueella.

2 artikla

NAFOn sääntelyalueella toimivien yhteisön kalastusalusten päälliköiden on otettava tarkkailijat vastaan ja toimittava yhteistyössä näiden tarkkailijoiden kanssa heidän tehtäviensä suorittamiseksi aluksella.

3 artikla

Yksityiskohtaiset säännöt tarkkailijoiden nimeämisestä, heidän tehtävistään sekä alusten päälliköiden velvollisuuksista annetaan liitteessä 1.

4 artikla

Komissio maksaa tarkkailijoille päivärahan liitteen II määräysten mukaisesti.

5 artikla

Niiden jäsenvaltioiden, joille tarkkailijan lopullinen kertomus toimitetaan tarkkailukauden päättyessä, toimivaltaisten viranomaisten on arvioitava mainitun kertomuksen sisältö ja johtopäätökset. Jos kertomuksesta käy ilmi, että tarkkailtu alus on harjoittanut kalastustoimintaa, joka on ristiriidassa säilytystoimenpiteiden kanssa, mainittujen viranomaisten on toteutettava kaikki aiheelliset toimet asian tutkimiseksi ja tällaisten käytäntöjen estämiseksi.

6 artikla

Kumotaan asetus (ETY) N:o 3928/92.

7 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.









LIITE I

EDELLÄ 3 ARTIKLASSA TARKOITETUT YKSITYISKOHTAISET SÄÄNNÖT

1. Tarkkailijoiden nimeäminen

i) Tarkkailijoiden nimeämisvelvollisuuden täyttämiseksi komissio nimeää pätevät ja kokeneet henkilöt. Kyseisillä henkilöillä olisi oltava seuraavat heidän tehtäviensä suorittamisen edellyttämät taidot: — riittävä kokemus kalalajien ja pyydysten tunnistamiseksi — merenkulkutaito — riittävä NAFOn säilytys- ja valvontatoimenpiteiden tuntemus — riittävät taidot tieteellisten perustehtävien suorittamiseksi pyydettäessä, esim. näytteiden otto, sekä täsmällisten havaintojen tekemiseksi ja kirjaamiseksi — tarkkailtavan aluksen lippuvaltion kielen tyydyttävä taito.

ii) Jäsenvaltioiden on toteutettava aiheelliset toimet sen varmistamiseksi, että tarkkailijat otetaan kalastusaluksille asianmukaisesti ilmoitettuna aikana ja ilmoitetussa paikassa, sekä helpotettava heidän poistumistaan tarkkailukauden päättyessä.

2. Tarkkailijoiden tehtävät

Tarkkailijoiden päätehtävä on valvoa, että kalastusalus noudattaa sitä koskevia NAFOn säilytys- ja valvontatoimenpiteitä. Nimettyjen tarkkailijoiden on erityisesti:

a) Pidettävä kirjaa tarkkailtavan aluksen kalastustoiminnasta; kalastustoiminnan kirjaamiseen on käytettävä jäljempänä olevassa lisäyksessä esitettyä mallilomaketta.

b) Tarkastettava aluksen sijainti sen kalastaessa.

c) Tarkkailtava saaliita ja arvioitava ne kalastustoimikohtaisesti (sijainti, syvyys ja aika, jonka verkko on vedessä).

d) Tunnistettava saaliin koostumus.

e) Valvottava hylkäämisiä, sivusaaliita ja alamittaisten kalojen pyyntiä. Tarkkailijoiden on erityisesti koottava tietoa hylkäämisistä ja alamittaisten kalojen aluksessa säilyttämisestä noudattamalla olosuhteiden salliessa seuraavaa näytteenotto-ohjelmaa: i) kunkin kalastustoimen arvioidusta kokonaissaaliista on pidettävä kirjaa lajikohtaisesti painon mukaan ilmaistuna ja lisäksi on pidettävä kirjaa arvioiduista hylkäämisistä lajikohtaisesti painon mukaan ilmaistuna, ii) joka 10. kalastustoimesta on otettava tarkat lajikohtaiset näytteet ilmoittamalla mitatun näytteiden painon lisäksi pituuden mukaan se osa saaliista, joka puretaan aluksesta, ja se osa, joka on tarkoitus hylätä, iii) jos kalastuspaikkaa muutetaan enemmän kuin 5 meripeninkulmaa, aloitetaan alakohdassa i ja ii esitetyt tarkkailun osat uudelleen.

f) Pidettävä kirjaa pyydyksistä, silmäkoosta ja aluksen päällikön käyttämistä lisälaitteista.

g) Tarkastettava kalastuspäiväkirjan ja tuotantopäiväkirjan merkinnät. Tuotantopäiväkirja tarkastetaan käyttämällä aluksen päällikön käyttämää muuntokerrointa.

h) Tarkastettava preijausraportit.

i) Ilmoitettava ilmeisestä rikkomuksesta 24 tunnin kuluessa. Nämä ilmoitukset on tehtävä NAFOn sääntelyalueella olevalle NAFOn tarkastusalukselle, jonka on ilmoitettava ilmeisestä rikkomuksesta NAFOn pääsihteerille. Tarkkailijoiden on käytettävä vahvistettua koodia ilmoittaessaan tiedot tarkastusalukselle.

j) Pidettävä päivittäin kirjaa kalastustoiminnasta tämän liitteen lisäyksessä olevaa mallia käyttäen.

k) Valvottava tarkkailtavalla aluksella olevien ja sen käyttämien automaattisten sijainninseurantajärjestelmälaitteiden toimintaa.

l) Tehtävä tieteellistä työtä ja otettava näytteitä NAFOn kalastuskomission tai tarkkailtavan aluksen lippuvaltion asianomaisten viranomaisten pyynnöstä.

m) Tehtävä 20 päivän kuluessa tarkkailukauden päättymisestä kertomus komissiolle ja kyseisen jäsenvaltion toimivaltaisille viranomaisille. Kertomuksessa on esitettävä tarkkailijan tekemät tärkeimmät havainnot. Komissio toimittaa raportin NAFOn pääsihteerille.

n) Nimettyjen tarkkailijoiden on tehtävä kaikki tarvittava sen varmistamiseksi, että heidän läsnäolonsa kalastusaluksilla ei haittaa tai häiritse alusten asianmukaista toimintaa, kalastustoiminta mukaan lukien.

o) Tarkkailijan on kunnioitettava aluksella olevaa irtaimistoa ja laitteita, mukaan lukien kaikkien mainittuja aluksia koskevien asiakirjojen luottamuksellisuus.

p) Kaikki tarkkailutehtävät koskevat ainoastaan NAFOn sääntelyaluetta.

3. Aluksen päällikkö

i) Tarkkailijan vastaanottavan aluksen päällikön on tehtävä kaikkensa helpottaakseen mainitun tarkkailijan saapumista ja lähtöä. Nimetylle tarkkailijalle on aluksella tarjottava tarkoituksenmukaiset ja riittävät majoitus- ja työskentelyolosuhteet. ►M1 Aluksen päällikön on annettava aluksen asiakirjat (kalastuspäiväkirja, kapasiteettisuunnitelma, tuotantopäiväkirja tai varastointisuunnitelma) tarkkailijan käyttöön sekä varmistettava tarkkalijan tehtävien suorittamisen helpottamiseksi hänen pääsynsä aluksen eri osiin, vaadittaessa myös siihen osaan, jossa pidetään aluksessa säilytettävää saalista ja hylättäväksi tarkoitettua saalista. ◄

ii) Aluksen päällikölle on ilmoitettava hyvissä ajoin aika ja paikka, jossa tarkkailijat otetaan alukselle sekä tarkkailukauden oletettu kesto.

iii) Tarkkailtavan aluksen päälliköllä on oikeus saada pyynnöstä jäljennös tarkkailijan kertomuksesta.









Lisäys









LIITE II

EDELLÄ 4 ARTIKLASSA TARKOITETUT YKSITYISKOHTAISET SÄÄNNÖT

Yksityisten yritysten toimittamien tarkkailijoiden osalta sovelletaan seuraavia sääntöjä:

i) Yksityiset yritykset tekevät komission kanssa sopimuksen, jonka mukaan ne osoittavat tietyn määrän päteviä henkilöitä toimimaan tarkkailijoina.

ii) Mainitussa sopimuksessa täsmennetään tarkkailijoihin liittyvät päivittäiset kustannukset, menettelyt kustannusten maksamiseksi sekä mahdolliset kahdenväliset järjestelyt ennakoiden maksusta.